Порошкин Александр Григорьевич

**Порошкин Александр Григорьевич** (1930—2019) — коми математик-туялысь, физика-математика наукаясса кандидат, профессор.

## Олан туй
Александр Порошкин чужӧма 1930-ӧд вося кӧч тӧлысь 8-ӧд лунӧ Коми (Зыряна) асвеськӧдлан обласьтын Сыктывдін районса Зеленеч сиктсӧвет улӧ пырысь Вылыс Чукачой грездын кресьттянин семьяын. Батьыс ыджыд нылыскӧд 1932-ӧд воын мунӧмаӧсь уджавны Сыктывкарӧ; 1937-ӧд воын на дорӧ воӧмаӧсь и гӧтырыс да мукӧд челядьыс. Александр 1947-ӧд воын помалӧма Сыктывкарын 12-ӧд номера Олег Кошевой нима шӧр школа, 1951-ӧд воын — Коми канмуса педагогика институтысь физика-математика пакультет. Институт бӧрын ӧти во уджалӧма Лӧзымса да Сыктывкарса 12-ӧд номера школаясын, а сэсся локтӧма институтса математика кафедраӧ, кӧні уджалӧма 1976 воӧдз. Ӧти кадӧ веськӧдлӧма кафедранас. 

Аспиранталӧма А. И. Герцен нима Ленинградса канму педагогика институтын. 1970-ӧд воын дорйӧма физика-математика наукаясса кандидатлысь диссертация, лоӧма доцентӧн. 1976-ӧд воын вуджӧма уджавны Сыктывкарса канму университетлӧн Высшӧй математика кафедраӧ (1989-ӧд вося йирым тӧлысьсянь — математика анализ кафедра). 1992-ӧд восянь — профессор.

Кулӧма 2019-ӧд вося урасьӧм тӧлысь 22-ӧд лунӧ.

## Туясян удж
Аспирантураын велӧдчигӧн сылӧн веськӧдлысьӧн вӧлӧма профессор Б. З. Вулих. Медводдза уджъяссӧ А. Г. Порошкин сідзжӧ сиӧма К-ин теория туялӧмлы.

Лэдзӧма москваса да сыктывкарса небӧг лэдзанінъясын студентъяслы да велӧдчысьяслы 14 велӧдчан небӧг.

1982-ӧд воын А. Г. Порошкин водзмӧстчӧма, медым Комиын йӧзӧдӧны математикаысь туясян уджъяслысь вузъяскостса сборник. 1982—1991 воясӧ петӧма вит татшӧм сборник.

А. Г. Порошкин — Америкаса математика котырӧ пырысь, «Mathematical Reviews» журналса референт.

## Небӧгъяс
* *Готман Э. Г., Порошкин А. Г.* Задачи для школьных математических кружков. — Сыктывкар: Коми книжное изд-во, 1976. — 110 с.
* *Порошкин А. Г.* Задачи и упражнения по теории меры и интеграла / Пермский ун-т. — Сыктывкар, 1979. — 70 с.
* *Порошкин А. Г.* Теория меры и интеграла. Учебное пососбие по спецкурсу / Пермский ун-т. — Сыктывкар, 1983. 83 с.
* *Порошкин А. Г.* Упорядоченные пространства. Булевы алгебры. Учебное пособие по спецкурсу / Сыктывкарский ун-т. — Сыктывкар, 1987. — 85 с.
* *Порошкин А. Г.* Векторные меры. Учебное пособие по спецкурсу / Сыктывкарский ун-т. — Сыктывкар, 1990. — 53 с.
* *Баженов И. И., Порошкин А. Г., Тимофеев А. Ю., Яковлев В. Д.* Задачи для школьных математических кружков. — Сыктывкар, 1994. — 168 с.
* *Порошкин А. Г.* Теория меры и интеграла. Учебное пособие / Сыктывкарский ун-т. — Сыктывкар, 1996. — 170 с.
* *Порошкин А. Г.* Дифференцируемые отображения. Учебное пособие / Сыктывкарский ун-т. — Сыктывкар, 1999. — 67 с.

## Наградаяс
* Коми Республикаса наукаын нимӧдана уджалысь (1994)
* Коми Республикаса канму премия босьтысь студентъяслы да школьникъяслы методикаа велӧдчан небӧгъяс дасьтӧмысь (2005)
* Коми Республикаса Веськӧдлан котырлысь премия босьтысь велӧдӧм юкӧнын «Задачи для школьных математических кружков» небӧгысь (2007, мукӧдыскӧд ӧтвылысь)
* Уджвывса ветеран.
* «1941–1945 воясӧ Айму вӧсна Ыджыд тышын бур уджысь» медаль
* «Айму вӧсна Ыджыд тышын Вермӧмлы 50 во» медаль
* «Россияса Вылыс школа» торъялана пас
* «Уджын ыджыд вермӧмъясысь» пас
* «РСФСР-са народнӧй просвещениеын отличник»

## Ӧшмӧсъяс
* Александр Григорьевич Порошкин (к семидесятилетию со дня рождения) // Вестник Сыктывкарского университета. Серия 1. Математика. Механика. Информатика. 2001

## Ыстӧдъяс